
“Birayekî min di nav refên 
jrêşmergeyên PDKI de şefiîd bûye, û ez 
jî zêdetirji 30 saCî ye Cujfêşmerge me, 
û zêcCetirji Cier demekê ez Cfi serkevtina 
geCê xwe Ciêvîdar im ” 



Qasim Keleşî: 

“Ew 59 
ciwanên 
Mehabadê 
moratek 
bitind Cie- 
bûn” 

NY: Sûriyê çekên kîmyayaî bi kar anîne 

Paolo Pînaryo serokê komsyona lêkolînên NY di civîna 
şêvra mafê mirov li Jinêvê ragehand ku, lêkolîn vê 
yekê îsbat dikin ku di heyvên Nîsan û Gulana îsal de bi 
kêmî ve çar caran di herêmên derdora Heleb, Dîmeşq 
û Serqibê, çekên kimyayî li dijî xelkê hatiye bikar 
anîne. 

Hevdem welatên Firansa û Birîtanyayê jî eşkere kirin 
ku di şerê navxwe ê Sûriyê de ji gaza "Sarîn" mifah 
hatiye wergirtin. 


Duheftînameyek Siayasî-Giştî Ye, PDKîranê diweşîne www.kurdistanmedia.com/kurdî www.agirimedia.org Hejmar (207) 05-06-2013 Buha (150) Tûmen 


: Turkiye aloz e, neçne wir 

Di qada Teqsîmê de pevçûn 


Di navbera erteş û PKK de şer 
Buhara Turkî ne di rê de ye 



Rojnameya agirî di Malp- 
erên WWW.Kurdistanmed- 
ia.com û WWW.agirimedia. 

orgde bixwînin. Herwiha 
rexne û pêşniyarên xwe bo 
Emaila agiri2003@gmail. 
com ji me re bişînin 

îranê dîsan 
terorîst girtin 

Şehab Xalidî 

W ezareta îtilaata îranê wek 
her car dîsan jî bona be- 
lengaz nîşandana xwe, û bona vê 
ku tenûra rakêşana xelkê bo ser 
sindûqên hilbijartinê germ ragire, 
ragehand ku wan girûpek destbis- 
er kiriye ku dixwastin hejmarek ji 
kesayetiyên siyasî û ayînî ên ser bi 
neteweyên cuda li îranê de teror 
bikin, û piştre vê yekê bixin stûyê 
dewletê. Li gorî daxuyaniya weza- 
reta îtilaatê, welatek Erebî bi îs- 
raîlê re ew girûp perwerde kirine 
û bona encamdana karê têkder- 
ane şandine wir. Her di wan çend 
rojan de ku li îranê de bas basa 
hilbijartinê ye, eva cara sêyemîn e 
ku rejîma Komara îslamiya îranê 
nûçeyên weha diweşîne. 

Ew daxuyaniya wezareta îtilaata 
îranê di demekê de ye ku cuda ji 
vê ku li wan çend mehên borî de 
çend girûpên terorîstî di welatên 
curbicur ên cîhanê de hatin girtin 
û bixwe ew tawan kişane stûyê 
xwe ku dezgehên Îtilaatî ên îranê 
ew şandin. Her çend rojan berî 
niha girûpek li Turkiyê de hate 
girtin ku jin bûn û navê "Miqe- 
sokên bê nav ên îmamê zeman" li 
ser wan hatiye danîn û bona karê 
sîxorî û ajantiyê bo wir hatibûn 
şandin. 

Bê guman mifahwergirtina ji jinan 
bo karê sîxoriyê gellek hêsantir û 
rihettire ji bikaranîna mêran bo 
vî karî, lewra jî hikumeta ku xwe 
wek hikumeta Îslamî bi nav dike, 
jinan bo karên fehşa û sîxoriyê bi 
kar tîne. 

Ji aliyek din ve di demekê de 
îran basê destêwerdana welatên 
Erebî li nav karûbarên xwe de bi 
alîkariya Amerîka û Îsraîlê dike ku 
welatên Erebî heya niha bi dehan 
belge li ser destêwerdanên îranê 
li herêmê de bila kirine û ji destê 
îranê aciz in. 

Şandina girûpan bo welatên 
herêmê gihîştiye astekê ku 
welatên kendavê li bajarê Cedê 
de civînek lidar xistin û têde qala 
belgeyên curbicur li ser destêw- 
erdana îranê li nav karûbarên 
xwe de kirin û ew kiryarên rejîma 
îranê bi tundî şermezar kirin. 
Bêguman ew hemû siyasetên têk- 
derane nikarin heya dawiyê re- 
jîmê li ser pê ragirin û dîrok di vî 
warî de baştirîn şahid e. 
___ ) 





K urdistanmedia: Şandekî 

Partiya Demokrat a Kurd- 
istana îranê bi serperesti- 
ya rêzdar Mistefa Hicrî Sekreterê 
giştî yê PDK îranê beşdariya 
38'emîn salroja damezrandina 
Yeketiya Nîştemanî a Kurdistanê 
li bajarê Hewlêrê kir. 


Di vê marasimê de rêzdar Mistafa 
Hicrî pîrozbahiya Deftera Siyasî a 
Partiya Demokrat a Kurdistana 
îranê pêşkeşî hevalên Mektaba 
Siyasî a Yeketiya Nîştemanî a 
Kurdistanê kir û hêviya serkev- 
tin li pêxema xizmet bi armancên 
gelê Kurd bo xwast. 

Heyeta Partiya Demokrat a Kurd- 
istan îranê di vê rê û resmê de 
li gel çendîn kesayetiyên siyasî 
û nûnerên Partî û aliyên siyasî 
hevdîtin kir 

berî beşdariya vê heyetê, heyetek 


PDK bi serperestiya Teyîmûr 
Mistefayî endamê Deftera Siyasî 
bi hinceta pîrozbahiya 38'emîn 
sala avabûna YNK serdana Mel- 
benda 14’a rêxistina Koyê kiribû, 
û ji aliyê heyetekî Melbendê bi 
serperestiya Rehberî Seîd Bi- 
raîm endamê serkidayetiya YNK 


ê û serperstê Melbendê, hatibûn 
pêşwazîkirin. 

Di vê serdanê de rêzdar Miste- 
fayî serbarî pîrozbahiya 38 sali- 
ya damezrandina (YNKJ hêviya 
temendirêjî û tendurustiya Mam 
Celal xwastibû. 


Sûriye: Turkiye aloz e, 

neçine wir 



P iştî wan aloziyên ku 
li Stembolê derketin, 
Beşar Esed daxwaz li 
Erdoxan kir ku bila dest 
ji kar berde, û wezareta karê 
derve ya Sûriyê jî daxwaz kir ku 
bila tu kes neçe Turkiyê, jiber ku 


ew der ne aram e. 

Heta wan bas ji Buhara Turkî jî 
kirine ku rû li Turkiyê kiriye, lê 
wan gotinan dewleta Turkiyê pirr 
êşandiye û Erdoxan got ku em 
bawer nakin ku Buhara Turkî li rê 
de be. 


Ji aliyek din ve cîgirê Erdoxan 
ragehang ku 13 aliyên siyasî dest di 
wan aloziyan de hene. Li gorî go- 
tina wan di aloziyên Stembolê de, 
zirarek pirr mezin gihîştiye ciyên 
giştî û xeyrî dewletî jî. 

Herweha serbarê wan aloziyan li 
Roboskiya Şirnaxê de jî di navbera 
PKK û hêzên dewleta Turkiyê de 
şer derket. 

Di vê derheqê Demîrtaş ragehand 
ku her çend şerek sivik rû daye û 
kuştî tunebûn, lêew yek dikare 
pêvajoya aştiyê lerzok bike. PKK 
jî ragehand ku heke êrîşên bi vî 
awayî berdewam bin ewê bi tundî 
bersiv bidin. 














Şîva Xerîban û hilverîna pel 
gan Beşa 2 



‘Dencjê Cefaf cfigifiîşte guttê min, ew denq 
dengê mirina rvî bû fcu fijêr îşkencê de di~ 
tcre fiewar, û daxwaza afîkaritjê ditcir, fi ber 
çavên min fier tişt miribû’ 




alakiyên dîplomatîk 


ên birêz Hesen Şerefî 


berdewam in 


R êzdar Hesen Şerefî cîgirê 
sekreterê giştî yê Partiya De- 
mokrat a Kurdistana îranê hevdî- 
tinek li gel karbidestên partiya 
Sosyalîst û partiya Komonîst a 
welatê Ferasê pêk anî. 

Li gor rapora malpera Kurdis- 
tanmedia, Hesen Şerefî cîgirê 
sekreterê giştî ê Partiya Demokrat 
a Kurdistana îranê û Xosro Ebdul- 
lahî berpirsê pêwendiyên PDK 
îranê li Feransê û li gel Kerîm Pak- 
zad berpirsê rêkxistinên partiya 
Sosyalîsta Feransê û karûbarên 
pêwendiyên navdewletî civîyan. 

Di vê hevdîtinê de komek bas û 
mijarên siyasî ên pêywendîdar bi 
îran û Kurdistanê hatin ber bas, û 
her di vê rûniştinê de pirsa piro- 
grama etomî ya rejîma îranê û 
jiyana pirr îza ya hemwelatiyên 
îranê bas lê hate kirin. 

Rêzdar Hesen Şerefî li dirêjahiya 
hevdîtina xwe li welatê Feransê 
de, li gel heyeta partiya komonîst 
a Feransê li Parîsê jî kom bû. 

Di vê rûniştinê de birêz Hesen 



Şerefî basa rewşa aborî, siyasî û ci- 
vakî a xelkê îranê, bandora gemar- 
oyên ser rejîma îranê û hemwelati- 
yan, pirsa şanoya hilbijartinê û 
tevgera kedkarî, jinan û mamosta- 
yan bo vê heyetê kir. 

Rêzdar Hesen Şerefî li dirêjahiya 
axavtina xwe de li ser tepeserkiri- 
na netewên îranê bi taybet Kurdan 
û xebata netewên zilmlêkirî yên 
jêr desthelata îranê kir. 

Pirsa Sûriyê û piştewaniya rejîma 
îranê ji Beşar Esed û rewşa netewa 
Kurd li her çar parçên Kurdistanê 
tewerek din a vê civînê bû. 

Heyeta patiya Komonîst a Feransê 
pêk hatibû ji: Lîdya Semer Bexş 
berpirsa pêywendiyên navnetewî, 
"Sîlwî Jan" berpirsê karûbarên 
pêywendîdar bi tevgera Kurd û 
"Partîk Mergetî" berpirsê komîsyo- 
na lêkolîna li ser xebata azadîxwa- 
zan li Rojhelata Navîn de. 


i doma vê siyaseta 
karesatbar û sitem- 
karane de roja 12 
Xermanana sala 
1358'an (1979) êrîşa 
hovane bo ser mîh- 
wera Bêwrê û Bêwranê dest pê kir. 
Di vê êrîşê de zirarek canî û malî 
gihîşte xelkê vê herêmê û gund jî 
vala û nîve vala man. Her di doma 
vê siyasetê de roja 18'ê Xrmanana 
sala 1358'an hêzeke mezin ya Ko- 
mara îslamiaya îranê teyar bi tank 
û top û çekên giran û nîve giran ên 
curbicur li jêr piştevaniya hîlîkop- 
terên topdar bi armanca girtin û 
cihgirbûna li nuqteyên hestyar û 
sitratejîk ên Mîrawê û Alwetan de 
ber bi mîhwera Serdeşt û Pîranşarê 
çû, lê bi berberekaniyê re berbirû 
bû. Di rastî de niha êdî ew dewra- 
na derbas bûye û gellek kirêt e ku 
em bên û basa teqe teqê û li hevdu 
rakêşanê bikin, lê li vir de aliyê 
kêm ez wek xwe nikarim pênûsê bi 
qestî bi ser berxwedaniya vê rojê 
de bikêşim û bixwe jî karek weha 
bikim ku rabûn û berberekaniya vê 
rojê li dîroka PDKÎ de bihê parve 
kirin, yan aliyê kêm weha kêmreng 
be, ku bihagiraniya xwe ya dîrokî ji 
dest bide. Keseke cihê baweriyê ji 
min re bas kir ku li dema rûniştina 
Deftera Siyasî li herêma "Aşî 


Piştkawê" bas ji giringiya roja 18'ê 
Xermanana sala 1358 (1979) û her- 
weha teşwîqkirina pêşmergeyên 
beşdarbûyî li meşa vê rojê de hate 
kirin, yek ji wan kesan ew helbesta 
xwend: "Gah başed kê kûdekî na- 
dan, bi Xelet ber hedef zened tîrî", 
(car heye ku zarokek nezan bikare 
bi şaşî tîrekê li armancê bixîne". Lê 
di rastî de bi gotina dost û dijmin, û 
heta xelkê bê alî jî, helwesta vê rojê 
yekemîn berberekaniya tund bû ku 
hêzên komara îslamiya îranê pêre 
berbirû bûn. 

Li vir de ez naxwazim ku bas ji 
hûrdekariyên vê pevçûnê bikim, ez 
kurt bibrrim, hêzên rejîma îranê vê 
rojê weha şikest xwarin ku bixwe 
jî rû çinebûn ku basê bikin, lê sed 
mixabin vê rojê li dawiya vê pe- 
vçûnê de hevçeperê dilsoj û emeg- 
dar Mele Osman Yezdanperest 
naskirî bi Celal Mîraweyî li ber çavê 
min bi dîl girtin, serbarê vê hemû 
têkşikanê, dijmin dîlgirtina navbirî 
wek deskevtek mezin hesêband. 
Helbet mirov ya rast bêje, girtina 
Celal bo pasdaran deskevtek kêm 
nebû, dijmin li jêr agirê hilîkopter- 
ên topdar de, bi ser şorî paşekêşe 
kir. Me birîndarek hebû, ku her- 
çend birîna wî kûr nebû, lê gellek 
xwînrêjî dikir, têhnêtiyê pişta me 


şikandibû û birîndarê me jî berde- 
wam daxwaza avê dikir, li rastî de 
ez bixwe jî, ji wî têhnîtir bûm. Tu 
îmkanateke dermanî jî me tunebû. 
Di vê demê de ji nişkêve Bêhrûz 
Kurd Ehmedî wek firişteyekê der- 
ket, ew gellek peyt, û zîrek hate ber 
çavê min, min ew nas nedikir û min 
sipasiya wî kir, min jêve bû ku ew 
Komele yan Çirîk e. Lê wî bi girnijîn 
ve gote min ku ew pêşmergê PDKÎ 
ye. Baş li bîra min de ye ku gellek 
barût çûbû nav gewriya min de, û 
bi tewahî gewriya min hişk û zuha 
bibû. Min jane serek zêde hebû, 
û berçavê min tarrî bibû, wî as- 
pirînek da min, lê min av tunebû ku 
ez vê aspirînê pê bixom, û tewaw ez 
bê taqet kiribûm. Ew aspirîn li nav 
gewriya min de sekinîbû, û pêve 
zeliqîbû, kaka Bêhrûz mistek nav 
pişta min da û ew heb li devê min 
de derket. Kak Bêhrûz wê demê ji 
aliyê Mamosta Hêmin û hevalên wî 
ve bo aliyê me hatibû şandin. 

Mamosta Hêmin û hevalên wî gellek 
ji me dûr nebûn û kak Bêhrûz cihê 
wan nîşanî me da, û bixwe jî bona 
peydakirina guhdirêjekê berev 
gundê "Wawan" rê ket nuqteya rast 
ya pevçûnê "kelha Hemze" bû, ku 
ketibû navbera "Wawan" û "Tengî 
girjalî" de. Roja şehîdkirina Celal 


Mîraweyî jî roja 18'ê Xermanan 
1358'an e, ku li hinek ciyan de roja 
24'ê Xermananê hatiye nivîsîn. Ez û 
hevalê xwe yê birîndar em hêdî hêdî 
çûne aliyê mam Hêmin û hevalên 
wî. Me hinek evraz û nişîv derbaz 
kirin, lê me çi kaniyek nedît, û tênîtî 
û birsîtiyê pişt li me şikandibû, em 
çûn û me xwe gihande ciyê mam Hê- 
min û me dît ku wan dezgeha çapê û 
alavên çapê bi awayek demikî li wir 
danîne û bêhna xwe vedidin. 
Êvariyek tarî û xembar bû, û deh 
yan dozdeh rojek ji havînê mabû, 
serê çiya sipî bibû, havîn bidawî 
dihat û payîza zer û xembar nizîk 
dibû, carna bayek hênik li gel haşe 
haşa rûbarê Kellwê têkel dibû, û 
xwe li ser û çavên me dixist. Ji aliyek 
din ve dengê Celal digihîşte guhê 
min, ew deng dengê mirina wî bû 
ku li jêr îşkencê de dikire hewar, û 
daxwaza alîkariyê dikir, li ber çavên 
min her tişt miribû, û tarîtiya mir- 
inê li jêr hovên curbicur de xwe li 
rih û hestên min dixistin. Celal wek 
"kilûkên cotkaran" ku bi hemû ner- 
mî û nazikiya xwe piştî derketina 
gelawêjê li nav erdê req û hişik de 
serî dirakin, û piştre zû perper dib- 
in, ew jî gellek bê wext perper bû. 

Qasim Keleşî pêşmergê kevnar ê PDKÎ: 


MoraCa wan 59 ciwanên Mcfiaûadî ew qas Can- 
c(or Ci min kir ku ez (teya niftajî Ciest Ci man- 
(CîCmnê nekim û ûercCewam Cnm Ci ser xekatê 



R ast 30 sal bi ser vê 
rojê de derbas bû ku 
fermandariya bajarê 
Mehabadê di daxuyaniyekê 
de nûçeya pirr dilêş ya îdama 
59 kulîlkên azadiyê, 59 ci- 
wanên leheng ên Mehabadê, bi 
awayeke berfireh di nav bajarê 
Mehabadê de, bilavkir. 

Li gorî gotina Celayîpûr, ew 59 
ciwanên Mehabadê endamên 
PDKÎ û Komelê bûn û ji bo wan 
karê siyasî dikirin, lewra ha- 
tin girtin û piştre li dadgeha 
şoreşê ya Tewrêzê de hukmê 
îdamê ji wan re hatiye birrîn û 
li Tewrêzê de hatine îdamkirin. 

Di salvegera îdama wan ci- 
wanên şoreşger de me hewce 
zanî ku em gotûbêjekê di vê 
derheqê de li gel birêz Qasim 
Keleşî kadrê kevnar ê PDKÎ 
bikin ku heyamekê bi wan re li 
girtîgehê de bûye û ji nêzîk ve 
ew nas kirine û şahidê cesûrî û 
lehengiya wan bûye, û zêdetir ji 
du mehan bi hevre li girtîgeha 
bajarê Urmiyê de bûne. 

Me di destpêkê de ji birêz Qasim 
çawaniya nasyariya bi wan 59 ke- 
san re, jê pirs kir, wî jî weha ber- 
siv da: "Roja 27’ê Reşemeya sala 
1361’an(1983) bû ku 59 kes anîn 
bo girtîgeha Urmiyê, û gotin evne 
xelkê Mehabadê ne, û karê si- 
yasî kirine. Piştre ku min zanî ku 
kesên welatparêz in, ez bi wan re 
bûme heval”. 


ji wan girtiyan bi navê Kemal, ro- 
jekê gote min ku me her 59 kesan 
wek endamên Komeleya Jiyanew- 
eya Kurd wate (J- K), sond xwari- 
ye ku em îxanetê bi yektir û bi çi 
Kurdekî nekin. Em li ser Kurdîni- 
yê hatine girtin, û em şanaziyê bi 
xwe dikin. Em ji vê natirsin ku ew 
me bikujin, belkû em dilgiran in bi 
vê ku temenê me hêşta kêm e, û 
me nekarî bi qasî ku hewce ye, em 
li xizmeta gelê xwe de bin.” 

Birêz Qasim Keleşî ku her di 
wan rojên girtîgehê de bi sede- 
ma hevaletiyta bi wan 59 kesan 
re, lêpirsîn lê hatibû kirin, weha 
bîreweriyên wan rojên nexweş li 
girtîgehê de bi me re parve kir: 
"Rojkê yek ji berpirsên girtîghê di 
rîza wergirtina xwarinê de, gote 
yek ji wan hevalan bi navê Salih, 
ku tu gellek zêde diaxivî û axaft- 
inên te pirr watedar in û Salih di 


bersivê de gotê ku heke me serî 
tevandiba, li bajarê Mehabadê 
de, emê bêdeng bana, û we jî em 
nedianîn vir, lê xatircem bin ku 
em 59 kes ji we re tiştek nabêjin 
ku hûn dilê xwe pê xweş bikin, 
me kes nekuştiye, tenê li Me- 
habadê de rêpîvanek hebûye û 
em jî têde beşdar bûne, we jî bi 
sûçê endametiya hizbê em gir- 
tine, heke weha be, gelê Kurd 
bi tevahî li Kurdistana îranê de 
endamên partiyan in, gelo ma 
dibe ku kurd bi tevahî bêne gir- 
tin. Her piştî wan axaftinan, salih 
birin û gellek jî îşkence kirin”. 

Birêz Qasim Keleşî tevî vê ku 
birina wan 59 ciwanên Kurd 
bo îdamê wek bîreweriyek herî 
nexweş a xwe li dema girtîgehê 
de bi nav kir, weha bas ji morala 
pir bihêz ya wan ciwanên Me- 


habadê ji me re kir: "Rojekê çend 
berpirsên girtîgehê hatin û gotne 
wan 59 kesan ku xwe bo dem- 
jimêr 6'ê sibê amade bikin. Lewra 
vê şevê me pir bi hevra qise kir û 
piştre wan bo cara dawiyê xatirê 
xwe ji me xwastin,û êdî qet ve- 
negeriyan. Piştî heyamekê malba- 
ta min hatne dîtina min, û gotne 
min ku pêşmergeyên hêza Bêstûn 
a PDK îranê ji bo tolhildana wan 
59 îdamkiriyan, 59 emeliyat en- 
cam dane. Dema ew yek min zanî, 
min hest kir ku her 59 kes jî sax 
bûne”. 

Di dawiya vê hevdîtinê de birêz 
Qasim rêz û hurmet ji yad û bîra 
wan girt û got ku morala wan, ew 
qas bandor li wî kir ku ew heya 
niha jî hest bi mandîbûnê neke û 
berdewam be li ser xebatê. 



Navbirî herweha derheq morala 
bihêz ya wan girtiyan de got: "Yek 

Nerîna 

Lîderan 




Erdoxan bila dest 
ji kar berde û guh 
li daxwazên xelkê 
nerazî bigre 



Birêveberiya xi- 
rap ya dewletê 
bû sebeb ku gola 
Urmiyê hişk be 



Yazdehemîn gera hilbijartina serkomariyê li îranê de, li demekê de birêve diçe ku 
gellek ji jinên Îranî û heta ew jinên ku bi awayekê li dewra bazineya deshilatê kom 
bûne, hêviya wan bi serkomariyê bûye bilqa ser avê, û nekarîne heta bo carekê 
jî, ji fîlterên Konseya Nobedar re derbaz bin, retkirina kêrhatiya jinan, girêdayî 
bi maddeya 115’ê ya yasaya bingehîn a îranê ye, ku wek pêşmerc bo xwe berbi- 
jarkirine qala recolen mesebi u siyasi dike, wate meren ayini u siyasi. Diyare en 
ayînî jî divêt ser bi mesebê Şîeyên dozdeh îmamî bin, û mêrên Sunnî meseb jî, ji 
vê sansorê bê par nebûne. Di vê derheqê de me bîrûboçûnên çend jinên çalak ên 
siyasî û çalak di warê mafê jinan de wergirtiye, ku li jêr de hatiye: 



Sûreya Felah 

/\ 

I sal û di yazdehemîn dewra hil- 
bijartinên serkomariya îranê 
de, jinan pitir ji gerên borî xwe bo 
vê postê berbijar kirin. Yek ji wan 
30 jinên beşdar di hilbijartinê de 
bi navê Sureya Melekzad rage- 
hand ku, hekî ez bibim serkomar, 
ezê kabîneya xwe wê di navbera 
jin û mêran de bi awayek 50, 50 
dabeş bikim. Ayetullah Yezdî jî 
di bersiva wê de dibêje ku, "Di 
serdemên kevnar de rêya wî 
nedidan ku derbasî gund be, wî 
pirsyar dikir ku mala Koxa li kû 
ye? Eva jî bi vê wateyê tê ku di 
Komara Îslamî û bi giştî welatên 
Îslamî de nabe bas ji hilbijartina 
jinan bihê kirin, jin nikare di pos- 
ta serkomariyê de be û eva jî, ji 
yasaya bingehî a Komara Îslamî 
çavkanî digire. 

Madeya 115'ê ya yasaya bingehî 
a Komara Îslamî derheq hilbijar- 
tina jinan, ji peyva "Rêcalê Siyasî" 
mifah wergirtiye. Wateya han jî 
bandor xistiye ser mêrên siyasî û 
têgehiştî di hikumetê de, lewma 
piraniya kesên ku mezhebî û olî 
ne, weke Mihemed Yezdî di Ko- 
mara Îslamî de piştewaniya vê 
bendê dikin. 

heta çend sal berî niha dema ku 
xanima Taliqanî xwe bo posta 


serkomariyê di îranê de berbijêr 
kir, bi eşkere ragehandin ku jin 
nikare di pirojeya han de beşdar 
be û eva bi dijî yasaya bingehî a 
Komara Îslamî ye. Ev gotinên han 
arîşeyên zaf di nav civaka îranê û 
bitaybet di nav jinan de pêk anî û 
cihê dilxweşiyê bû. 

Xanimek bi navê Tûran Welîmo- 
rad her di vê peywendiyê de na- 
meyek nivîsî û tê de Ayetulla Yezdî 
û endamên din ên Şivra Nobedar 
kêşa bin pirsyarê û ragehand ku, 
serbarê wê ku pirsyara mala koxa 
dikin, belkî mal mala me ye û "Rê- 
calê Siyasî" bi tenê mêran nagire, 
belkî bas ji bijardeyan dike û bo 
kesên siyasî ye. Pirsyar jî ev e ku 
gelo bi rastî "Rical" tenê bi mêran 
tê gotin yan kesatiyan? 

Di heyamê pitir ji 30 salên derba- 
zbûyî de gellek jinên çalak û mafx- 
waz ên Îranî xebitîne bona vê ku 
di civakê de mafên xwe wekhev 
bikin û em hemû jî dizanin ku di 
yasaya bingehî a îranê de 11 heya 
12 made hene ku bi eşkere vê 
yekê di selimînin ku wekhevî di 
navbera jin û mêran de tuneye, çi 
li jiyana takekesî de û çi ji aliyên 
din weke telaq, avakirina jiyana 
hevbeş, kevirbarankirina jinan, 
kuştin bi tawana şeref û namûs 
û ... hwd. Jin bona rakirina ew 
diyardeyên qirêj û yasayên dije 
mirovî pir xebitînê. Em dikarin 
bêjin ku di hindek biyavan de bi 
qasek kêm karîne ku guherînkari- 


yan derbixin holê û arîşeyên ser- 
eke her wek xwe û di cihê xwe de 
ne. 

Diyare eva bi tenê jin nînin ku 
diKevin ber tîxa sansora Komara 
Îslamî, belkî kêmaniyên olî jî di- 
gire. Di paragrafa 12 a yasaya 
bingehî a Komara Îslamî de hatiye 
ku mesebê fermî di îranê de Şî'eya 
12 îmamî ye, lewma Sunî nikarin 
bona posta serkomariyê di îranê 
de xwe berbijêr bikin. 

Şikûfe Qubadî 

Heya niha Şêvra Nobedar, îzin ne- 
daye tu jinekê ku li hilbijartinên 
serkomariyê de beşdariyê bike, 
û ew yek jî vedigere ser şêweya 
bîrkirina olî û çanda serdestbûna 
mêr ya zal bi ser vê nizamê de ku 
ji bîreke kevn û konservatîv ya olî 
ve çavkanî digre. 

Armanc ji destepeyva "Recolê 
mezhebî" ew e ku tenê mêr di- 
karin li hilbijartinên serkomariyê 
de xwe berbijar bikin, û hem jî 
ew kes divêt Şîe û dozdeh îmamî 
bin. Ya rast ew e ku peyva "recol", 
bi wateya kesayetî nine û rast bi 
wateya "mêr" e. Hekî ne li îranê de 
gellek jinên siyasî û jêhatî hene ku 
dikarin li hilbijartineke azad de 
xwe bo posta serkomariyê berbi- 
jar bikin, û heke deng bînin dikar- 
in bi başî welatê xwe birêve bibin. 
Ew sivikatîpêkirin rast vedigere 
bo vê bîr û hizra ayînî û Îslamî, 
ku jinê wek nîva mêr dihesibîne. 
Di sîstemekê de ku şahidîdana du 
jinan bi qasî mêrekê ye, û du jin bi 
qasî mêrekê mîrat ber wan dikeve, 
û jin di warê bîrkirinê de netewaw 
û nivîşkan tê hesibandin, û mêr li 
gorî yasa û li gorî şer'i mafê anîna 
çend jinan bi hevre heye, bê gu- 
man li sîstemeke weha de mirov 
nikare çavnihêrê vê yekê be ku 
bîrkirina wan li ser jinê biguhere... 

Şehîn 

Behmen Soltanî 


Yasaya bingehî a her welatekê 
pira navbera deshelat û xelkê ye. 
Yasaya bingehî a Komara Îslamî jî 
ku 34 saliya temenê xwe derbas 
dike, her di despêkê de ji aliyê 
mêran û di rewşa şoreşê de û li ser 
bingeha îdolojiya Îslamî û mesebê 
Şfeya 12 Îmamî hatiye avaki- 
rin û têde jin bi regeza pile du û 
bindestê mirov ku regeza pile yek 
e, maf jê re hatiye diyarî kirin. 
Benda 115'ê ya yasaya bingehî 
ya Komara Îslamî ku taybet e bi 
taybetmendiyên serkomariyê 
dibêje, serkomar dibe "Recol", 
Mesebî û siyasî be. Peyva "Re- 
col" ku peyvek Erebî ye bi wateya 
mêr tê, lewra ket ber dijatiya jin û 
rewşenbîran, lewma karbidestên 
Komara Îslamî gotin ku armanc ji 
"Recol" regez e, ne kesatî. îsal ku 
gera yazdehemîn a hilbijartinên 
serkomariyê di îranê de wê reve 
here, di despêkê de çend jina xwe 
berbijê kir, lê her weke gerên der- 


bazbûyî ji aliyê Şêvra Nobedar ve 
kêrhatîbûna wan nehat qebûlki- 
rin û her di vê peywendiyê de Ay- 
etulla Yezdî ragehand ku jin nik- 
are bibe serkomar. 

Jinan li warê xwendin û 
pêşkevtinê de xwe mandî kirine û 
heta li pêşiya mêran de ne. lê mix- 
abin di civaka îranê de û bitay- 
bet di çend salên derbasbûyî de, 
deshelata siyasî û biryardanê di 
destê mêran de bûye. Sebeba vê 
yekê jî vedigere bo yasaya bingehî 
a Komara Îslamî ku mafên jin û 
mafên yeksanbûna jin û mêran 
binpê dike. 

Bi giştî di yasaya bingehî a îranê 
de deshelata siyasî li ser bingeha 
regez tê diyarîkirin û mafê vê 
yekê bi jinê nehatiye dan ku here 
nawendên deshilata siyasî bitay- 
betî posta serkomariyê ku piştî 
Welîyê Feqîh, kesê duhemîn ê 
deshilatdar be. heta jinên "mûcte- 
hid" jî mafên wekhev digel mêran 
tunînin û piştî mêran hisab ji wan 
re tê kirin. 


Gulale Kemanger 

Eva ku pênaseya rohn ya "Recolê 
Siyasî" çî ye, gellek bas li ser hatiye 
kirin, hinek kes li dema şiroveya vê 
destewajeyê de dibêjin ku "Recol", 
bi wateya "mêr" nine û li vir de 
armanc kesên xwedî şiyan û kes- 
ayetiyên navdar di warên siyasî de 
ne. Ew kesane li gorî bekgirawen- 
da ayînî û dînî a xwe, ji kanala 
şirove yê ve dinêrne her tiştî, û 
jêve ne ku jiber ku nivîsên olî, têne 
şirovekirin, bi heman şêweyî ya- 
saya bingehîn jî tê şirovekirin, li 
halekê de hem yasadaner, û hem 
jî berpirsê guherîn û pêdeçûn û 
rohnkirina yasayê heye, û di vî bi- 
yavî de ew jî heman Şoraya Nobe- 
dar e. Vê şorayê heya niha jî bi tu 
awayî ranegehandiye ku "recolê 
siyasî û mesebî", jinan jî bi xwe ve 
digre. 

Li dema pesendkirina yasaya 


bingehîn de jî ji aliyê hinek kesan 
ve, ew yek hatiye baskirin ku erkê 
serokkomariyê wek erkê dadwerî 


û rêberiya civakê nine ku jin nek- 
arin bigirne stûyê xwe, lê nûnerên 
parlementoyê bi dengê giştî li ser 
vê baweriyê ne ku serokkomarî 
heman "hakimiyet", û serokatî ye 
ku li gorî yasayên îslamê jin nikar- 
in têde beşdar bin. Eva tiştek e ku 
hem pala xwe daye deqên ayînî, û 
hem jî yekdengiya kesayetiyên si- 
yasî ên îranê li ser hebûye. Lewra 
eva ku basê vê tê kirin ku "recolê 
siyasî" jinê jî bi xwe ve digre, 
baseke lawaz e, û mêrbûn yek ji 
şert û mercên sereke ên serkom- 
ariyê di îranê de ye. 

Bi raya min ew şêwe sivikatî ki- 
rina ku hem li yasaya bingehîn 
de heye û hemî jî gellek caran 
ji ziman berpirsyarên rejîmê ve 
tê bihîstin her hemû jî vedigere 
bo cîhanbînî û çandekê ku têde 
jin jîndareke natewaw e, heya vê 
demê jî ku cîhanbîniya olî û îslamî 
bandora xwe li ser siyaset û û 
deshilatê danê, û yasa li ser binge- 
ha îdeolojî û ayînê bêne dariştin 
boçûnên weha ji hêla gellek kesan 


ve tê çavnihêrkirin. 

D ewleta Amerîka dibêje ku 
îran bi taybet ji rêya Hiz- 
bullaha Lubnanê ve piştgiriyê 
ji terorîzma navnetewî dike. 

Di rapora terorîzma sala 2012’an 
de navên wan welatên ku di 
lîsteya terorê de bûn nehatiye 
guhertin û Kûba, îran û Sûriye di 
lîsteya terorê de cih digrin. 


Di vê navberê de navê îranê 
wek "Xetakarê herî xirap di warê 
piştgirî ji terorîzmê” hatiye pir 
rengkirin, û Sûriye jî bi sedema 
tepeseriya bêrehmane ya di- 
jberên xwe hatiye şermezarkirin. 

Di raporê de hatiye ku piştgiriya 
îranê ji terorîzmê di wan salên 
dawiyê de, piranî ji rêya hêzên 
Quds a Sipaha Pasdaran a îranê 
û girûpên ser bi Hizbullha Lub- 
nanê ve hatiye encamdan. 

Di vê daxuyaniyê de hatiye: 
"Çalakiyên terorîstî ên îran û 
Hizbullahê, gihiştine astekê ku 
di dehsalên 1990'î de jî, weha 
nebû. 

Hilbii artine 

anîban, rejîmê nedikir 



N imayîş û şanoya ku her çar 
salan carekê ji aliyê Koma- 
ra Îslamî ve tê birêvebirin, 
wa dîsan amade ye bikeve ser dikê. 
Maşkanêyek ku li du beş û perdey- 
an de birêve diçe. Perdeya yekemîn 
û sereke ku li civînên nepenî û li 
pişt perdeyan ji aliyê hakimiyetê bi 
serokatiya weliyê Feqîh ve birêve 
çû û Konseya Nobedar a rejîmê 8 
kes li parzînka xwe de derbas kirin 
û hilbijartinek li nav binav hilbi- 
jartinê de kir. 

Perdeya duyemîn û girîng jî ku 
qirare çend rojên din bê lîstin 
pêwendî bi raya giştî a îran û 
cîhanê ve heye ku carek din jî bên 
xapandin û wusa nîşan bidin ku 
rejîma îranê, sîstemek demokratîk 
e û hikûmetek xelkî ye û rewatî û 
meşrûîyeta xwe ji xelkê werdigre!. 

Li rastî de ceribîna 34 salên der- 
basbûyî, him xelkê îranê û him 
jî raya giştî a cîhanê û rojava 
re eşkere kiriye ku îdeolojiya 

Selim Zencin 


kevneşopxwaz û paremayî a rejîmê 
roj bi rojê çirtir û tîrtir dibe û ni- 
kare çi hizr, ayîn, meseb û regezên 
cuda ji xwe bipejirîne û heta rehmê 
bi hevçeperên xwe jî nake. Lewma 
ew kirasê demokratîk ku çar salan 
carekê li xwe dike û rewatiyê ji xwe 
re pê misoger dike, li bejna wê nayê 
û gelek jêre fireh e. Wate ew gurê 
ku hetanî niha hewil daye xwe li 
kewilê pez de veşêre, bi kiryarên 


hovane rûyê rastîn ê xwe eşkere kir. 

Lewma niha ku Weliyê Feqîh û 
lîstikvanên perdeya duyemîn bi 
gef, girtin û ewlehîkirin û herweha 
lahî û dalahiyan ketine canê xelkê 
da ku bi beşdariya xwe "Hemaseya 
Siyasî”a Xamineyî û nimayîşa wî 
bidawî bînin. 

Bêhay ji vê ku şanoya wan bê 
temaşavan e û xelkê îranê bi lîs- 
tikên wan hesiyane û nabine alîkar 
bo serxistina maşkanêyekê ku li 
pêxem dirêjkirina temenê rejîmê 
de ye. Gelên îranê heta eger hafize û 
bîrdanka dîrokî a xwe jî ku tejî ye ji 
cinayet, neheqî û bêbextiyên rejîmê 


derheq wan, nexînin kar, lê mentiq 
û hişyariya siyasî a wan bi qasekê 
ye ku êdî bi xwe çarenivîsa xwe di- 
yarî bikin û naçine nav lîstikekê ku 
dizanin dê her dorandî bin. Ew bi 
tehrîmkirin û neçûna ser sindoqan, 
dê keramet û kesatiya tehqîrkirî a 
xwe ku 34 sal in ji aliyê rejîmê ve 
tê pêpeskirin bidest bixin û nabine 
alavek bo serxistina pîlanên rejîmê 
û dirêjbûna temenê wê. 

Çûnku 8 berbijarên serkomari- 
yê, kesên helandî li nav mekteb 
û îdeolojiya wilayeta feqîh de ne 
û tu yek ji wan derheq xizmet bi 
xelkê û pêşeroja îranê de nafiki- 
rin û pilan û bername jî ji bo vê 
yekê nînin, xincî parastina nîzamê 
û temendirêjiya wê. Ku waye ew 
gotina Mark Tuwayn li ser îranê 
tam li cihê xwe de ku li sîstemên 
nedemokratîk û dîktatorî de ku 
azadî nine, ger helbijartinê û dengê 
xelkê karîba guhertinekê pêk bîne, 
eslen îzna birêveçûna wê nedihat 
dayîn. Lewma êdî dema wê hatiye 
ku bi neçûna ser sindoqan"NA"yek 
mezin bibêjne rejîmê û bibine dest- 
pêkek bo xebatek bihêz a medenî 
bo azadî û demokrasiyê re bi her 
nirxa heyî, ku bêşik çax û zeman û 
raya giştî bi wan re ye. 


Miqesokên bê nav ên îmam Zeman di esmanê Turkiyê de 

Adil Muradî 


G elek caran bi bihîstina 
navê sîxoran, rûçikê 
mêrekê di mêjiyê me 
de çêdibe. Eva di de- 
mekê de ye ku bi dirêjahiya 
dîrokê kêm nebûne ew jinên ku 
bo bidestveanîna zaniyariyên 
nepenî ên welatan ji rêyên cur- 
bicur û anîn û birina zanyariyan 


qedera şer û rewşa welatan be- 
ravajî kirine. 

Du sedemên sereke bona bi- 
karanîna jinan bo kar û barên 


sîxoriyê hene: Yekemîn ev e ku 
jin kêmtir cihê şik û gumanê ne. 
Sedemek din jî ev e ku hertim 
jin dikarin bi mifahwergirtin ji 
xweşikî û balkêşiya rûçikê xwe 


ê jinanî, mêran bixapînin û zani- 
yariyan ji devê wan de derxînin. 

Em dikarin jinên sîxor bi ser du 
desteyan de parve bikin, jinên 
sîxor ên asayî û sîxorên ku hey- 
amek berî niha bi "miqestok" ha- 
tine naskirin. Miqestokan hertim 
bi liberçavgirtina kêmasiyên siy- 
asetvan û rayedarên şehwetbaz û 
bi mifahwergirtin ji şiyanên xwe 
ên cinsî, karîne ku pilanê sîxorî 
ên welatê dilxwaze xwe cîbicî 
bikin. 

Li gor gotinên Miqestokekê 
xwe xweşikkirina jinan yek ji 
rêyên herî goncav di karûbarên 
sîxorî de ye, ew jina sîxor her- 
weha dibêje ku, jin di hindek 

M istefa Pîranî 

kurê Mihemed 
Emîn, sala 
1343 ; an (1964) 
li gundê "Qo- 
zlû" a ser bi navçeya Hewşarê, 
di malbatek hejar de tê dinê. 
Mistefa weke tewahiya zarokên 
din temenê zarokatiya xwe der- 
baz dike heya dema xwendina 
wî digîje. Ew diçe xwendingehê û 
piştî tenê salekî, mixabin bi sede- 
ma mêrserdestiya ku di malbata 
wî de heye, rêya xwendinê ji aliyê 
Mihemed Emînê bavê wî tê gir- 
tin û Mistefa bi neçarî rû li şivan 
û gavaniyê dike û piştre heyamê 
du salan weke kedkar dice bajarê 
Tehranê. 

Mistefa Pîranî derheq nasîn û te- 
vlîbûna xwe bi PDKÎ re dibêje; 
"Di despêka sala 1358 ; an (1979) 
de, min PDKÎ nas kir û di heyva 
Reşemeya sala 1361'an (1983) de 
tevlî refên kadr û pêşmergên par- 
tiyê bûm". 

Mistefa di doma gotinên xwe de 
dibêje; "Gellek sedem hebûn ku 
rêya tevlîbûna bi PDKÎ ji min re 
nîşan dan, bo mînak; Yekemîn 
ev bû ku armancên PDKÎ ar- 
mancên xelkên Kurdistanê bûn, 
ya dûyemîn ew bû ku take par- 
tiya opozisyona Îranî bû ku li se- 
ranserê herêma Hewşarê binke 
û baregehên xwe ava kiribûn, 
ya sêhemîn jî ew bû ku hevalek 
devrana zarokatiya min di nava 
refên pêşmergên partiyê de şehîd 
ket û şehîdbûna wî pitir xwîna 
min bi coş anî ku bibim pêşmerge, 
û sedema çaremîn ew bû ku kak- 
ila Komara Îslamî bo min bêtir ji 
caran eşkere bû û min baştir nas 
kir ku rejîmek çiqas hov e". 


“SaCa 1985'ê Ci Gewrcdê, Dr.QasimCo civînek 
Cojjêpnergên Ciêzêzn Seqiz, I Ieivşar û Dîwan- 
devêyêC anî û di vê eivînê de ûû Cn Co cara 
yekemîn min §eûîd QasimCo dît û ezjtir 
diCxwe§ Cfûm ku min rêkerê xweji nêzîk we 
dît, Cêjfi§tî vê du carên dinjî min rêCferê xwe 

dît\ 



Mistefa Pîranî derheq rojên xweş 
û nexweş ê jiyana xwe dibêje; "Pi- 
raniya rojên jiyana pêşmergetiyê 
bi êş in, lê roja herî bi jan û nexweş 
roja şehîdketina Dr. Qasmlo û 
hevalên wî bû û tu caran ew roj 
li hizra min de der nakeve. Lê di 
hember wê de rojên xweş ên jiya- 
na min jî kêm nînin. Bo mînak roja 
raperîna xelkê Başûrê Kurdistanê 


di sala 1991'ê de rojek pir xweş 
bû bo min, herweha sala 1985 ; ê 
li Gewredê, Dr.Qasimlo civînekbo 
pêşmergên hêzêzn Seqiz, Hewşar 
û Dîwanderê pêk anî û di vê civînê 
de bû ku bo cara yekemîn min 
şehîd Qasimlo dît û ez pir dilxweş 
bûm ku min rêberê xwe ji nêzîk 
we dît, lê piştî vê du carên din jî 
min rêberê xwe dît. 


Mistefa derheq jiyana xwe a 
hevpar dibêlje: "Min di payîza sala 
1374'an (1995) de jiyana hevpar 
digel Ferîde Mihemedzade Pêk 
anî û berhema jiyana me jî kur û 
keçek in". 

Mistefa Pîranî dibêje: "Raste ku 
birayek min bi navê Mihemed 
Kerîm Pîranî di nava refên Kadr 
û pêşmergên PDKÎ şehîd ketiye û 
canê xwe pêşkêşî baregehên aza- 
diyê kiriye, û herweha min bi xwe 
jî pitir ji 30 sal temenê xwe gorî 
rêbaza şehîdên kurdistanê kiriye, 
lê jiber ku ez bi du armacek pîroz 
re hatime û daxwaza mafên xwe 
dikin, ez pir hêvîdarm bi pêşeroja 
gelê xwe û xatircem im ku emê 
serkevtinê bi dest bixin. Hekî em 
li şoreşên din ên cîhanê binêrin 
dibînin ku, ew jî her weke me xe- 
bat û berxwedana xwe doman- 
dine heya gehiştine serkevtinê." 

Birêz Pîranî di dawiyê de rû li 
xelkê Kurdistanê dike û dibêje: 
"Herwek heya niha xelkê Kurdis- 
tanê selimandine ku berxwe di- 
din, û li pişta pêşmerge sekinîne 
û li hemû aliyan de li hemberî 
hikûmetên zal bi ser Kurdistanê 
bitaybet Komara Îslamî de dis- 
ekinin û pîlanên wê pûç dikin, 
daxwaz dikim ku li ser vê berxwe- 
dana xwe berdewam bin, jiber ku 
armanca wan pîroz û rewa ye. 


Hevpeyvîn:Faxir Molûdî 

end rojek bo ll'mîn 
dewra hilbijartinên 
serkomariyê li îranê 
maye. Hilbijartina 
serkomar û hilbi- 
jartinên civatên gund 
û bajaran îsal bi hevre ne. Tirs, şik 
û guman, û bêbawerî zor di nav 
gelên îranê de heye. Lê li derveyî 
îranê çaven hemû dewletên dost û 
neyarên komara Îslamî li ser hilbi- 
jartina vê mehê ye. 

Heta niha li hemû hilbijartnan 
de gelê îranê hatiye xapandin. 
Çend sala berî niha jin û ciwanên 
îranê bi dirûşmên drevîne Xatemî 
hatne xapandin. Li sala 2009'an 
şûnde, dîsan jin û ciwanên îranê 
bi hêvîyekê pir mezin çûne ser sin- 
doqên hibjartinê. Lê mixabin me 
hemûyan dît ku ew hilbijartin tenê 
sergirêdanek bû, û naweroka wê 
vala bû. 

Her li sala 1979'an ku Komara 
Îslamî, gelên îranê wek kole kire 
bin desthilatdariya xwe de, wê re- 
jîmê hemû maf û kontrola gelên 
îranê kire bin zêhniyata peşkevtiye 
xwe de. 

Di bin siya vê rejîmê de, Kurd, 
Belûç û Turkemen li ber wê hendê 
ku sonî ne, qet mafê vê nînin ku 
xwe bo posta serkomariyê berbijar 
bikin. Cuda ji vê ku ew hinde zulma 
netewî, kulturî, civakî ,abûrî ....û 
hwd li wan tê kirin. 

Jinên îranê her li despêka vê 
hikûmetê de, ketine ber tofana 
qehr û nefretê. 

Di Destûra Bingehîn a Komara 


Îslamî ya îranê de, çi xalek de- 
mokratîk ji bo mafên jinan ne- 
hatiye berçavgirtin. Bêhurmetiyên 
herî mezin di Destûra Bingehîn ya 
îrane de, li hember jinan hatene ki- 
rin. Mirov pêwîst nake ku hetmen 
yasa nas be bo vê ku li wan yas- 
ayên nemirovane têbigîje. 

Ezê tenê îşarê bi çend ji wan xalan 
bikim û gellek zû ev rastiye der- 
dikeve holê. Xalên weke: Du jin bi 
yek şahid zanîn, sîxe, mêr dikarin 
li gor dilê xwe çend jinan li xwe 
mare bikin, mêr dikarin heta çar 
jin hebin, jinan mafê veqetiyan û 
cudabûne ji mêr nîne, lê mêr her 
dema ku dilê wî xwast, dikare jina 
xwe berde, û jin nikare bibe Qazî. 


Jin mafê serperestiya zarokan nîne. 
Jin ji mafê mîratê de, gellek kêm 
ber dikeve. Bi kurtî, mirov dikare 
bibêje ku hemû yasayên îranê li 
dijî jinê hatine darêtin ku bingeha 
vê yekê îdeolojiya "Welî Feqih" e. 

Jinên îranê hindek daxwazî li de- 
wra 10'mîn a serkomariyê hebûn, 
bo nimûne: îran dibe konvansiyo- 
na dijî tebîz li jin qebûl bike û çend 
xalên wek 19, 20, 21, û 115'ê ya 
destûra bingehîn biguhere. 

Mirov dibîne ku jinên îranê êdî ha- 
tine ser vê baweriyê ku ew rijîma 
qet li destûra bingehîne xwe de 
guhertine pêk naîne. 


Perî Islamniya 


Piştî heşet salên pir ji zulm û xi- 
yanet bi gelên îranê, Ehmedînijad 
ew perên petrolê ku soz dabû bîne 
ser sivka feqîr û hejarên îranê, 
pêşkêşî Hizbullahê û çêkirina bin- 
keyên terorîstî li welatên îraq, 
Vênzoêla, Lubnan û deverên din ên 
cîhanê de kir. 

Ji aliyek din ve rejîm ku dizane 
tewaw pêgeha xwe li nav xelkê de 
ji dest daye, lewra niha biryara xwe 
daye ku du hilbijartinan bihevre 
birêve bibe. 

Jinên îranê bila pêş hemû tiştî de 
karnama wan heşt kandîdan bix- 
wînin û şirove bikin. Jinên îranê 
divêt li xwe pirs bikin ku gelo heke 
min wek jin ew mafa nîne ku xwe 
ji bo posta serkomariyê kandîd bi- 
kim, çima beşdariyê li hilbijartinek 
weha de bikin? 




Doma R: 7 

me'muriyetan de bêtir ji mêran 
kar dikin. Bo mînak mêrek ku 
dixwaze ji herêmek qedexe der- 
bas be, xwediyê şansek kêm e 
bona peydakirina rêya rast, lê 
şansa serkevtina jinek dev bi 
kenî û xwe xweşik heye. 

Eva ku li gor şahidên dîrokî em 
dikarin bêjin ev e ku, sîxorî û per- 
werde kirina Miqestokan, bûye 
çekek nepenî di destê dewele- 
tan de û her welatek bi awayek 
teybet bi xwe mifahê jê disitîne. 
Ev rastî ku heta mêrên herî bi 
hêz jî renge li hember balkêşiya 
jinan de teslîm bin, û eva ku jin 
bi sedema hêza xwe ya çend alî 
cudahiyek zêde ji mêran hene, û 
li şerê nerm û veşartî de tên bi- 


kar anîn, lewma hokara sereke 
bona handana dewletan di ware 
perwerde kirina sîxoran jin in. Di 
vê navberê de hikûmeta terorîst 
a Komara Îslamî jî li vê çarçoveyê 
bider nine. Bi awayekî ku di çend 
rojên derbazbûyî de nûçeya des- 
teserkirina tîmek ji jinên Îranî ên 
ser bi Sipaya Pasdaran, li Bajarê 
“Îxdîr" a Turkiyê, bi tawana sîxorî 
li ser rayedarên leşkirî, ewlehî û 
dewletî ên wî welatî, li jêr navê 
rûspîgerî û zewicînên demekî di- 
gel wan rayedaran, belgeyek din 
ji karên qirêj ên Komara Îslamî li 
cîhanê eşkere kir. 

Komara Îslamî derheq mifahw- 
ergirtina ji taybetmendiyên fîzîkî 
û rûçikî ên rejîmê, û perwerde 
kirina jinên rûspî, bi tenê wan bo 
emelyatên derveyî sînoran bikar 
naîne, belkî di navxwe a îranê û 


bitaybet herêmên Kurd akincî jî 
siyaseta geşandina fesad û fehşa 
û hiloşandina bingeha malbatî 
bi kar aniye, jiber ku di civakekê 
de dema bingeha malbatê ler- 
izî, arîşe derkevin holê û eva jî 
mînakek e ji şerê nerm êKomara 
Îslamî tevî netewa Kurd. 

Bi çavpêxişandinek bi ser sêr- 
wîsên îtila'atî û ewlehî yên Ko- 
mara Îslamî, ew yek derdikeve 
ku bona hingavtina armancên 


xwe ên qirêj di navxwe û derveyî 
sînoran de, ji tu karekê destê xwe 
naparêze û mifahwergirtina wek 
emraz ji hunermend, zana, jin 
û zarokan bona sîxorî û bidest- 
veanîna zanyariyan, yek ji fêlên 
Komara Îslamî ye. 

Cihê hêvîyê ye ku jin bikarin big- 
îjepileya bilind a mirovî û hiqûqî 
ya xwe, da ku derfeta jiyanê bo 
nifşên pêşerojê bê dabînkirin. 







Bi şaşî Garîdo fdrin 
şaciwan 



D onîz Garîdo, yek ji 
beşdarên pêşbirkêya 
şaciwanên kanada, 
24 demjimêr bi ser 
xweşiyên wê de der- 
baz nebibû ku naznavê şaciwaniyê 
jê sitandin. 


Rêveberê pêşbirkê, hêceta vê anî 
ku şaşiyek taypê hebûye û ber- 
pirsê nivîandin û taypkirina wan 
navan wek berpirsyarê vê şaşiyê 
da zanîn. 

Di vî warî de Garîdo ragehand, 
"Nûçeya jê wergirtina vî naznavî 


ez tuşî heyrîmanê kirim, min wa 
dizanî ku xewnên min bi cî hatine, 
lê ji nişkêve ev naznav ji min hat 
sitandin. 

Keçeke din ya temen 26 salî bi 
navê "Rîza Santos" bû xwediyê vê 
naznavê. 




Xwendinqehekji bo 
nerwerdekirina siu- 


asetvanan 


H er tim doktur û piro- 
fisorên warê Saykolo- 
jiyê vê yekê ducarî 
dikin ku heke civakek 
bixwaze kesên mezin û jêhatî 
berhem bîne, divêt bo bidest- 
veanîna wan armancan pîlan û 
rêyên taybet di 
zarokiyê de big- 
ire pêşiya xwe. 

Xwandingeha 
"îton” yek ji wan 
xwendingehan e 
kuher ji destpêka 
avakirinê de ev 
rêye bikar aniye 
û heya niha dey- 
an xwendekarên 
vê xwendingehê 
piştî bidawîki- 
rina xwendinê, 
bûne serkirde û siyasetvanên 
navdar ên Birîtanya, ku li 


berevpêşveçûna welatê xwe de 
rolek bilind hebûne. 

Xwendekar her di destpêka 
xwendinê di wan xwendingehan 
de, radigehînin ku ew di pêşerojê 
de wê bibne pêşeng û serkirdên 
welatê xwe, ji ber vê yekê pêdvî 


ye ku ji niha pêve hest bi berpir- 
sayetiyê bikin û xwe bo rewşek 


weha 

amade bikin. 

Ev pirsiyar û sedan pirsiyarên 
din di taqîkirina xwendingeha " 
îton” de tê dîtin. 

Dîvîd Kamêron, serokwezîrê 
Birîtaniya û Borîs Conson 
parêzgarê Len- 
den yek ji van 
xwendekarên 
serkevtî ên vê 
xwendingehê 
ne. 

Xwendingeha 
îton yek ji van 
xwendingehên 
Birîtaniyayê 
ye ku heya 
niha tenê kur 
dikarindi vê 
xwendingehê 
de bixwînin û 
rê nadin ku keç jî bixwînin. 



Gotinên 

Pêşînan 



Dilê bêkesan li ser hemû kesî 
dişewite: 

Kesê bê kes dilşewat e. Dilê wî 
li ser herkesî dişewite lewre ew 
pir di astengîyan re derbas dibe 
herwha xwe tenê dihesibîne û 
dibêje qey herkes wekî min e. Ji 
ber tenêtî kişandiye jî mirovên 
bêkes naxwaze kesekî din jî wekî 
wî bêkes bimîne. 

Dilê dê bi ser dotê ye, ê dotê bi 
ser çiyayê Qaf de ye: 

Ev jî wekî "berê xweha li bira yê 
bira li çiya ye". Lê carna dê heye 
ku tim dilê wê li ser zarokên wê 
diêşe lê mixabin dizewicin û diçin. 

Dilê mêvana nehêle, wê bi xwe 
herin: 

Mêvan çiqas tamsar bin jî, çiqas 
nehêjayî hurmetê bin jî, ne hew- 
ceyî ku mirov wan biqewirîne 
lewre ew dê bi xwe herin. 

Dilop bi xwe cîhê xwe çê dike: 

Tiştên xwezayî, mirov destê nede 
jî ew bi xwe xwe diguherînin. 
Tiştin hene ku mirov divê dest 
navêjê ji bo ku bi xwe bijî an çê 
bibe, heke mirov mudaxele bike 
dibe ku ji dirûvê xwe derkeve 
û şaş çê bibe. Carinan bûyer bi 
awayê xwezayçê bibin baş e. 

A: Adil Muradî 

Ş aristana Sehne li ro- 
jhilatê parêzgeha 

Kirmanşahê, û xwed- 
iye du beşan bi navên 
beşa Nawendî û beşa Dîn- 
wer e. Nifûsa vî şaristanî 
85000 kes e. 


Ji çiyayên wê em dikarin 
qala çiyayê “Qollê Hicr", 
"Çerşekan", "Kelaxan", 
"Êmrole", "Teklû", "Nixod 
Çal Sowîl", û "Çihar Çalab" 
bikin. 


Xelkê vê herêmê Kurd û 
Lekî ne, û ew şaristan ji 
du bexş, du nawendên 
bajar, heft gundistan û 
185 gundan e. 


Li gorî zanyariyan pêştir 
navê vê şaristanê "Sane" 
bûye. Yaqût li pirtûka 
"Mo'cemol Boldan" li sala 
632’an ya heyvî de dibêje 


■W ina Polonî "Dr. Joanna Bo- 
I chenska", di Enstîtuya 
I Zankoya "Jagillonian” a Po- 
loniya de, di beşa Xebatê "Ari- 
ental" de li ser çand û wêjeya 
Kurdî dersê dide. "Dr. Bochen- 
ska" destnîşan kir, ku zarok 
pêşeroja civakê ye, lewma 
bang li malbatên Kurd kir ku 
bi zarokên xwe re bi Kurdî bi- 
axivin. 


Wê li gotûbêjekê de ku ajansa 
ANF’ê pêre pêk anî, di vê derheqê 
de weha got: "Min cara yekem 
Kurd û çanda Kurdî 13 sal berê 
naskir. Ez ji bo li ser wêjeya Rûsî 
û akademiya sînemayê bixwînim 
hatibûm Moskowayê. 

Li vir min Kurd nas kir, û bala 
min kişandin. Di serî de min çend 
pirtûkê ku li ser çand û wêjaya 
Kurd a bi Rûsî hatine nivîsan- 
din min kirî û xwendin. Ev mijar 
ji bo min nû bû û bala min pirtir 
dikişand ser xwe. 



Şaristana Sefine 





ku: “Sehne” wate rengê 
rû û ciwanî. Bi awayek din 
ew nav ji peyvek Evistayî 
bi navê Se'ne hatiye wer- 
girtin ku navê teyrê bi 
navê Şahîn e. Jiber ku 
ew teyr her tim bi ser 
şaristana Sehne de difiri- 
ya, navê vî teyrî li ser vê 
herêmê hate danîn. 

Ji cih û warên dîrokî û ci- 
hên geryanê li vê herêmê 
de em dikarin qala wan 
cihan bikin: 


Şikevta Hacî, şikevta 
seyîd Şehab, îmamza- 
deya Ebbas Elî, îmamza- 
deya Mehmûd, îmamza- 
deya seyîd Îbrahîm, 
îmamzadeya seyîd cela- 
ledîn, îmamzadeya Pîr 
tekan, Pira Xosrewî, Pira 
Nûjî wan, Hemama pa çe- 
men, ziyaretgeha Şoq Elî, 
ziyaretgeha Txt Teymûr, 
Kelha Hejîr, Kelha Mer- 
wan, qebrê kevrîn ya 
Keykavûs. 


Bcriija ku ezjcrî zimanê Knrdî bibim bi alikariija 

wergerê min çanda Kurcfî dixivencf. Lê nifia ezjêrî 
Kurdî bûme, mirov xvêjeijê bi zimanê wê ijê orjînaf bix~ 
wîne xweş e, ev yef difxweşiyefê dide difê min. 


Ji ber vê yekê min xwest têza 
xwe ya doktora li ser wêja çand û 
rewşa Kurdê Bakûrê Kurdistanê 
bikim. 

Ji ber vê yekê di serî de min xwest 


zimanê Kurdî fêr bibim. Beriya 
ku ez fêrî zimanê Kurdî bibim 
bi alîkariya wergerê, min çanda 
Kurdî dixwend. Lê niha ez fêrî 
Kurdî bûme, mirov wêjeyê bi zi- 
manê wê yê orjînal bixwîne xweş 


e, ev yek dilxweşiyekê dide dilê 
min. Ez dixwazim ev berhemên 
Kurdî ji bo zimanên din jî werin 
wergerandin. Bi taybet ji bo zi- 
manê min yê zikmakî zimanê Po- 
lonî". 























M alpera Xendan navê wan 
stêrkê di warên sînema, 
stran û mûzîkê de belav 
kirine ku di jiyanê de hez kirine ku 
hevjîna wan ji wan biçûktir be. 
Navên wan stêrkan bi vî awayî ye: 
1 . Can Kilîd û Cênîfêr wîd, cuda- 
hiya temenê wan 31 sal 
2 . Rodnî Dencêr Fîld û Con Çayild, 
cudahiya temenê wan 31 sal 
3 . Dênîs Hopêr û Kasrîna Lanasa, 
cudahiya temenê wan 31 sal 
4 . Dênîd Hopêr û Vîktorya Dofî, 
cudahiya temenê wan 35 sal 
5 . Hodî Alîn û Son Yî Pêr Vên, cu- 
dahiya temenê wan 35 sal 
6 . Dîs 0 Kornêr û Cûdî Birok Wîl- 


sin, cudahiya temenê wan 35 sal 
7 . Hok Hafner û Kîmbêrlî Konrad, 
cudahiya temenê wan 37 sal 


8 . Patrîk Sîtward û Sanî Ozêll, cu- 
dahiya temenê wan 37 sal 

9 . Patrîk Sitward û Wilîza Dîllon, 


cudahiya temenê wan 39 sal 

10 . Ronî Hûd û Îkterîna Vînova, 
cudahiya temenê wan 41 sal 

11 . Frîd îsteyr û Royin Sims, cu- 
dahiya temenê wan 45 sal 

12 . Dik Van Dak û Êrlî Sîlver, cu- 
dahiya temenê wan 46 sal 

13 . Tonî Randal û Heysar Harlin, 
cudahiya temenê wan 51 sal 

14 . Hog Hafner û Holî Madîsin, 
cudahiya temenê wan 54 sal 

15 . Hog Hafnêr û Kirîstal Harîs, 
cudahiya temenê wan 60 sal 

16 . Hawird Marşal û Ananîkol 
Sêms, cudahiya temenê wan 63 
sal. 


Temenê wî sê saf 
e, (êfotogirafer- 



Z arokek sê salî ê xelkê welatê Nîcêriyê bi navê "Fûcî", bi zaro- 
katiya xwe hewil dide ku bibe fotogiraferek pirofişnal. 

"Fûcî" rengê zarokên hevtemenê xwe nade û berevajî wan ku bi pêlîs- 
tokan dilîzin, bi kamêrayê dilîze û bi wêneyên wî cihan heyirî maye. 

Fûcî li bajarê Lagosê dijî û hertim mijûlî girtina wêneyên malbat û dî- 
menên bajarê xwe ye û dixwaze ku di çend rojên dahatî de pêşangehekê 
bo wêneyên xwe ava bike. 















